REZUMAT

 Bilantul de mediu a fost întocmit pentru emiterea autorizației de mediu pentru activitățile corespunzătoare codului CAEN 1020 *-* Prelucrarea și conservarea peștelui, crustaceelor și moluștelor*,* desfăşurată la punctul de lucru din sat Cataloi, com. Frecăței, jud. Tulcea.

Titular: **SC INTERFRIG FISH SRL**

Adresa sediu: loc. Măgurele, str. Atomiștilor, nr.409, jud. Ilfov

Amplasament: sat Cataloi, com. Frecăței, jud. Tulcea

Acces: DN 22A

Vecinătăți: N- DN22A

 E – teren liber

 S - SC BBG ACCES SRL

 V – SC FRIGOMATIC SRL

**Descrierea activității:**

În cadrul societății se desfășoară activitatea de prelucrarea și conservarea peștelui, crustaceelor și moluștelor.

Principalele faze ale procesului tehnologic :

- Recepție

- Procesare

- Condiționare

- Congelare și depozitare

- Sărare

- Marinare

- Afumare

**Utilități:**

- Alimentarea cu apă se realizează din rețeaua localității

- Evacuarea apelor uzate se realizează în bazin betonat vidanjabil de 100 mc.

Observațiile, sugestiile, propunerile publicului se primesc în scris la sediul APM Tulcea, municipiul Tulcea, str. Isaccei, nr.73, (Clădire Donaris), etaj 3, de luni până joi între orele 08,00-16,30 și vineri între orele 08.00-14.00, în termen de 30 de zile de la publicarea anunțului, până în data de 30.05.2023 (cu o zi înainte de data dezbaterii publice).

 Afișat la sediul APM Tulcea în data de : 26.04.2023

Bilanţul de mediu nivel I a fost întocmit pentru stabilirea obligațiilor de mediu pentru autorizația nr. 8687/23.12.2013 detinuta de SC MARMOSIM pentru desfasurarea activitatii cod CAEN cod CAEN: 0811 - Extracția pietrei ornamentale și a pietrei pentru construcții, extracţia pietrei calcaroase, ghipsului,

Cariera este deschisă încă de dinainte de anul 1900 când au fost aduşi muncitori din Italia ca să exploateze zăcământul in vederea obţinerii de blocuri industriale. Exploatarea ei de-alungul anilor a fost sporadică funcţie de conjuctura economica. Cercetarea detaliată a început în anul 1968, ca urmare a creşterii grosimii copertei pe măsura înaintării frontului de exploatare, când au fost săpate 5 foraje de mică adâncime (total 210 m) la nord de carieră. O altă etapă de cercetare de detaliu s-a realizat în perioada 1991 – 1992, când au fost executate alte 3 foraje (total 60 m), unul în vatra carierei, iar celelalte două în flancul sudic al zăcămîntului. In anul 1992 au mai fost săpate, de societatea care exploata temporar gresiile calcaroase, două foraje de câte 30 m fiecare, în spatele frontului carierei. Rezultatele obţinute au fost sintetizate în documentaţii cu calcul de rezerve, documentaţii ce au stat la baza omologarii de rezerve nr. 181/1999. In anul 1991 cariera a fost redeschisă, în flancul sudic, pentru extragerea blocurilor necesare la restaurarea unor cladiri.

Societatea SC MARMOSIM SA SRL a desfasurat lucrarile de exploatare al zacamantului de gresie calcaroasa din perimetrul Baschioi, in baza licentei nr. 1036 / 03.12.1999, intrata in vigoare la 25.04.2000, in urma hotararii de guvern nr.316/19.04.2000, licenta transferata de la SC Marmosim SA Simeria la SC Macimo SRL Tulcea prin Ordinul Presedintelui ANRM nr. 20/17.01.2020.

Suprafata de teren aferenta carierei Baschioi de 12.7 ha este concesionata de la primaria Nalbant in ea fiind cuprinse atat suprafetele afectate de lucrarile de exploatare, suprafete de depozitare a blocurilor, suprafete pe care s-a construit halda de steril, suprafete libere , suprafete aferenta cailor de transport / acces si suprafete refacute ecologic. Din punct de vedere al legii minelor nr. 85/2003, societatea are instituit un perimetru de exploatare cu o suprafata de 11.1 ha.

Perimetrul de exploatare “Baschioi”, judetul Tulcea, se suprapune total cu teritoriile ariilor naturale protejate din reteaua ecologica Natura 2000 ROSPA 0091 Padurea Babadaag, si ROSCI 0201 Podisul Nord Dobrogean.

Scopul bilantului de mediu obtinerea informatiilor cu privire la cauzele si consecintele efectelor negative, anterioare, prezente si viitoare asupra mediului, legate de desfasurarea activitatii de extragere a gresiilor calcaroase din cadrul perimetrului de exploatare “Baschioi”, constand in identificarea surselor de informatii, culegerea, analizarea si interpretarea conform cadrului juridic si a normelor tehnice aferente sectorului extractiei resurselor minerale prin lucrari miniere de suprafata (cariere).

Monitorizarea efectuată în pe amplasamentul Cariere Baschioi în perioada martie 2021-martie 2022, a concluzionat următoarele :

• Biodiversitatea din zona studiata (perimetrul de exploatare “Baschioi” si zonele invecinate acestuia) este diversa din punct de vedere al numarului speciilor, dar cu putini reprezentanti.

 • Suprafata cuprinsa in planul de monitorizare a fost aleasa tinand cont de recomandarile din Autorizatia de mediu nr. 8687 din 23.12.2013, si este reprezentata de amplasamentul carierei la care se adauga zonele invecinate. Aceste zone invecinate reprezinta de fapt zonele martor care sunt un punct de referinta intre situatia initiala din cadrul amplasamentului si cea finala, reprezentata de exploatarea in cariera.

• Din analiza florei identificate, reiese ca cele 110 apartin la 38 de familii taxonomice. Familia Asteraceae este cea mai dominanta, cuprinzand 22 de specii.

• Din punct de vedere sozologic, 67% din specii sunt frecvente, 20% sunt sporadice, 5% sunt foarte frecvente, 1% reprezinta specii pioniere, iar 5% este procentajul speciilor caracteristice.

• Dina analiza florei, s-a observat ca ca cele mai multe sunt specii ruderale, fiind urmate de cele nelistate in vreo categorie. Cele mai mici procentaje le-au inregistrat speciile segetale (6%), si cele adventive (3%).

 • Padurea din jurul carierei este reprezentata de specii de foioase, remarcandu-se in special *Quercus pubescens, Acer campestre, Fraxinus ornus si Prunus spinosa.*

• Padurea ce se invecineaza cu perimetrul de exploatare prezinta o compozitie specifica ce sugereaza habitatul Natura 2000 91AA – Vegetatie forestiera ponto – sarmatica cu stejar pufos. Specificul activitatilor de exploatare nu compromite starea de conservare a acestui habitat.

• Fauna de nevertebrate identificata si monitorizata nu prezinta specii de importanta comunitara, fiind catalogate de IUCN Red List drept specii cu preocupare minima (LC), sau nefiind incluse in vreo categorie de vulnerabilitate.

• Din punct de vedere taxonomic, ordinal *Diptera* este cel mai bine reprezentat, fiind urmat de ordinele *Lepidoptera, Aranea si Coleoptera*. Ordinele *Odonata* si *Orthoptera* cuprind cele mai putine specii.

 • Din cele patru specii de amfibieni si reptile, cea mai abundenta specie este *Bufo viridis.*

• Mamiferele identificate numara reprezentanti lipsiti de valoare conservativa, fiind listati in OUG 57/2007 in Anexa 5B

• Cele 63 specii de pasari inventariate in timpul studiului de monitorizare sunt clasificate din punct de vedere taxonomic in 13 ordine, cel mai bine reprezentat fiind Passeriformes.

• Din punct de vedere fenologic, speciile rezidente sunt cele mai numeroase. Oaspetii de vara numara 20 de specii din cele identificate, cele partial migratoare cuprind 10 specii, iar oaspetii de iarna sunt reprezentati de 3 specii.

• Analiza ecologiei avifaunei arata ca speciile terestre sunt cele mai numeroase, fiind urmate de cele arboricole. Speciile acvatice au fost surprinse in timpul zborului inspre zonele umede.

• Raportandu-ne la statutul conservativ al speciilor de pasari identificate, s-a constatat ca majoritatea (23 specii), nu sunt mentionate in anexele OUG 57/2007. Au fost identificate 11 specii de pasari listate in Anexa 3. • Nu au fost identificate cuiburi, ponta sau juvenili ai vreunei specii de avifauna.

• La nivelul perimetrului de exploatare (strict incinta carierei) nu au fost observate specii de pasari care sa foloseasca terenul drept teritoriu de hranire sau reproducere. Exemplarele au fost observate in cea mai mare parte in zbor, de multe ori fiind vorba de indivizi singulari.

• Din punct de vedere al constantei, cele mai multe pasari sunt incluse in clasa speciilor accesorii.

• Speciile euconstante sunt reprezentate de pasari lipsite de valoare conservative, foarte frecvente atat in habitate naturale, cat si in asezari umane si ecosisteme antropice.

 • Din punct de vedere al abundentei numerice procentuale, se observa ca cele mai frecvente specii sunt si cele mai abundente.

• *Sturnus vulgaris* este singura specie dominanta, iar un numar de 43 de specii din total sunt catalogate drept specii subrecedente, cu abundenta cea mai redusa.

 • Conform curbei de acumulare de specii realizata pentru populatia de pasari monitorizata, se estimeaza ca toate speciile avifaunistice ce puteau fi prezente la nivel local au fost inventariate. Nu se exclude posibilitatea ca alte specii, nementionate in raport, sa isi faca aparitia la nivelul zonei studiate. De asemenea, prezenta speciilor la nivel local nu este aceeasi cu prezenta speciilor la nivelul intregului sit ROSPA 0091 Padurea Babadag.

 • In urma calculului indicilor de diversitate Simpson si Shanon – Wiener, rezulta ca diversitatea avifaunistica a zonei este una mare, ce cuprinde multe specii cu putini indivizi. De asemena, comunitatea este catalogata, conform rezultatul indicelui Shanon, drept o comunitate matura;

* Se apreciaza ca reinceperea proceselor tehnologice de exploatare in cariera “Baschioi” nu va avea un impact negativ semnificativ asupra biocenozei, deoarece la nivelul perimetrului de exploatare nu au fost identificate specii de flora sau fauna care sa prezinte importanta comunitara.

• De asemenea, prin reluarea activitatilor din cadrul perimetrului, se vor elimina exemplarele de *Ailanthus altissima*, specie invaziva si prezenta la nivelul amplasamentului.

• Diversitatea floristica si faunistica ce se regaseste in zona supusa studiului de monitorizare nu a suferit un declin al populatiilor, prezentand efective stabile. Frecventa si abundenta speciilor inregistrate la nivel local nu influenteaza frecventa si abundenta speciilor la nivelul siturilor Natura 2000.

Afișat la sediul APM Tulcea în data de : 14.07.2022